Ջեյմս Դ'Արսի

Ջեյմս Սայմոն Դ’Արսի (, ), անգլիացի հեռուստադերասան և կինոդերասան։

Կենսագրություն 

Ջեյմս Սայմոն Դ’Արսին ծնվել է 1975 թվականի օգոստոսի 24-ին Լոնդոնում՝ Ֆուլենում, որտեղ էլ նրան և կրտսեր քրոջը դաստիարակել է մայրը՝ Քերոլայնը, ով բուժքույր էր։ Նրա հայրը մահացել է, երբ Ջեյմսը դեռ երեխա էր։ 1991 թվականին ավարտելով Christ’s Hospital-ը երիտասարդ Ջեյմսը մեկ տարով ուղևորվել է  Ավստրալիա և աշխատել թատրոնում. Փերթ քաղաքի դպրոցական բաժնում, որտեղ և հետաքրքրություն առաջացավ դեպի դերասանական արվեստ։ Վերադառնալով Լոնդոն ընդունվեց թատերական դպրոց և անցավ երեքտարյա դասընթաց Լոնդոնյան երաժշտության և դրամատիկական մշակույթի ակադեմիայում, այնտեղ այդ բնագավառում ստացել է բնագավառի որակավորում՝ 1995 թվականին։

Լոնդոնյան ակադեմիայում աշխատելու ընթացքում նա մասնակցել է հետևյալ բեմադրություններում. «Հերակլ», «Ինչպես դուք կցանկանաք», «Վայրի մեղր», «Քաղաքի ազատությունը» և «Շերլոկ Հոմս»։ Ահա թե ինչ է ասել Ջեյմսը թատերական դպրոցը ավարտելուց հետո. «Երբ ես ավարտեցի դասընթացը և դիպլոմը մոռացա ավտոբուսում, միայն այդ ժամանակ հասկացա, որ ես դերասան եմ»։

Կարիերա 

Նրա առաջին դերերը հեռուստաէկրանին եղել են Համր վկա և Դելզիլ և Փեսքոու հեռուստասերիալներում է, դրան հետևեցին դերեր հեռուստաֆիլմերում։ 1997 թվականին նա կատարել է Բլիֆիլի դերը «Թոմ Ջոնսի պատմությունը» մինի-սերիաում։ 1999 թվականին նա խաղացել է «The Trench» թատրոնում՝ Դենիել Քրեյգի հետ, ինչպես նաև ստացել է «Հյուրանոց «Պարադիզո»» կատակերգությունում ոչ մեծ դեր։

2001 թվականին Ջեյմսը խաղացել է խոշոր դերեր գլխավոր հերոսների շարքում «Rebel Heart» մինի-սերիալում, ինչպես նաև «Նիկոլաս Նիքլբի կյանքն ու արկածները» ֆիլմում, Սոֆիա Մայլսի և Չարլզ Դենսի հետ նկարահանվել են «Հայտնություն» ֆիլմում։ 2002 թվականին նա կատարել է երիտասարդ Շերլոք Հոլմսի դերը «Շերլոք։ Չարության գործը» հեռուստասերիալում։ 2003 թվականին նա կատարել է Բարնաբ Կասպիայի դերը «Նշանակետ i» ֆիլմում՝ Գաել Գարսիա Բերնալի և Նատալիա Վերբեքի հետ, ինչպես նաև Ջի Քադոնի դերը «P.O.W» սերիալում։ Նա նաև ստացել է մեծ ճանաչում, երբ խաղացել է Փիթեր Ուիրի «Ծովերի տերը։ Երկրի ծայրին» ֆիլմում լեյտենանտ Թոմ Փուլինգզի դերը՝ Ռասել Քրոուի և Փոլ Բեթանիի հետ։

Նա խաղացել է Սատանա քշողը։ Սկիզբ, «An American Haunting» և «Rise: Blood Hunter» սարսափ ֆիլմերում։ Բացի դրանից նա կատարել է Դերեք Քեթիրինգի դերը Պուարոո սերիալի ««Երկնագույնգնացքի» գաղտնիքը» էպիզոդում, Ջերի Բերթոնի դերը «Միսս Մարփլ Ագաթա Քրիստի» հեռուստասերիալում, Թիբերիա Գրակխի դերը «Հին Հռոմ։ Կայսրության վերելքն ու անկումը» սերիալի «Ռեվոլուցիա» էպիզոդում, ինչպես նաև Թոբի Քլիֆորդի դերը «Ընկնող հրեշտակ» սերիալում և Թոմ Բերտրամի դերը «Մենսֆիլդ-պարկ»հեռուստասերիալում։

Նա նաև աշխատել է BBC ռադիոյում, հնչյունավորելով Թոմաս Հարդիի «Թեսը՝ դԷրբերվիլների տոհմից», Բրեմ Սթոքերի «Դրակուլա», Ուինիֆրեդ Հոլթբիի «Մարդաշատ փողոցը» ստեղծագործությունները։ Նա նաև կատարել է Դուկանի դերը «Աղջկա գաղտնի օրագիրը» սերիալում։

2011 թվականին նա խաղացել է թագավոր Էդուարդ VIII-ի դերը «ՄԵՆՔ։ Հավատում ենք սիրուն» ֆիլմում, որը Մադոննայի որօես ռեժիսոր երկրորդ դերն է։

Ֆիլմագրություն

Մրցանակներ 
 2002 թվականին դարձել է Իեն Չարլստոնի մրցանակի նոմինանտ, Էդուարդ II-ի դերի համար։

Ծանոթագրություններ

Արտաքին հղումներ 
 

Անգլիացի դերասաններ
Հեռուստատեսային դերասաններ
Բրիտանացի հեռուստատեսային դերասաններ